ນາຍົກ Tsipras ໃຫ້ຄຳປະຕິຍານ ທີ່ຈະຊ່ອຍເຫຼືອ ປະຊາຊົນກຣິສ ທີ່ທຸກຈົນ
ໃນຄຳປາໄສຕໍ່ສະພາ ນາຍົກຄົນໃໝ່ຂອງກຣິສ ກ່າວວ່າ ພັກ Syriza ຂອງທ່ານ ຈະປະຕິບັດຕາມຄຳໝັ້ນສັນຍາ ຕາມການໂຄສະນາ ຫາສຽງເລືອກຕັ້ງຂອງພັກ.
ທ່ານ Alexis Tsipras ນາຍົກລັດຖະມົນຕີກຣິສ ໃຫ້ຄຳປະຕິ ຍານໃນວັນອາທິດວານນີ້ວ່າ ລັດຖະບານຂອງທ່ານຈະຊ່ອຍເຫຼືອ ປະຊາຊົນ ທີ່ຕ້ອງການຄວາມຊ່ອຍເຫຼືອຫຼາຍທີ່ສຸດ ທີ່ໄດ້ຮັບຜົນ ກະທົບຈາກການເອົາມາດຕະການປະຢັດມັດທະຍັດຕ່າງໆ ທາງ ດ້ານເສດຖະກິດທີ່ກຳນົດ ໂດຍພວກນາໆຊາດທີ່ໃຫ້ເງິນກູ້ຢືມແກ່ ລັດຖະບານ Athens ນັ້ນ ໃນຄຳປາໄສຕໍ່ສະພາແຫ່ງຊາດ ນາຍົກລັດຖະມົນຕີທີ່ຫາກໍໄດ້ຮັບ ການເລືອກຕັ້ງໃໝ່ໆກ່າວວ່າ ພັກ Syriza ຂອງທ່ານ ທີ່ປົກຄອງ ປະເທດໃນປັດຈຸບັນ ຈະປະຕິບັດຕາມຄຳໝັ້ນສັນຍາທີ່ໄດ້ໃຫ້ໄວ້ ໃນການໂຄສະນາຫາສຽງເລືອກຕັ້ງໂດຍຈະໃຫ້ເຂົ້າປາອາຫານ ແລະໄຟຟ້າຟຣີແກ່ພວກປະຊາຊົນທີ່ຕ້ອງການເປັນທີ່ສຸດນັ້ນ ທ່ານTsipras ຍັງກ່າວຕື່ມ ວ່າ ທ່ານຈະເປີດສະຖານີໂທລະພາບແຫ່ງຊາດຄືນ ຊຶ່ງໄດ້ຖືກອັດລົງໂດຍຄະນະລັດຖະ ບານຊຸດກ່ອນຂອງກຣິສ ເພື່ອປະຢັດເງິນໃນຂະນະທີ່ທຳການເຈລະຈາຫາເງິນຈຳນວນ 300 ຕື້ດອນລາ ມາຊ່ອຍກູ້ເສດຖະກິດນັ້ນ ນອກນັ້ນ ທ່ານ Tsipras ປະກາດຕັດຈຳນວນເຈົ້າໜ້າທີ່ລັດຖະບານລົງ ຫ້າມໃຫ້ລົດຟຣີ ແກ່ພວກລັດຖະມົນຕີ ແລະຂາຍເຮືອບິນລຳນຶ່ງທີ່ມີໄວ້ໃຫ້ທ່ານໃຊ້ນັ້ນ ທ່ານ Tsipras ແລະທ່ານ Yanis Varoufakis ລັດຖະມົນການເງິນ ໄດ້ໄປຢ້ຽມຢາມນະ ຄອນຫຼວງຂອງຫຼາຍປະເທດໃນຢູໂຣບໃນສັບປະດາຜ່ານມານີ້ ເພື່ອຂໍຮ້ອງຢືມເງິນເພື່ອໃຫ້ ລັດຖະບາມມີເງິນໃຊ້ຈ່າຍ ໄປຮອດເດືອນພຶດສະພາ ເພື່ອຊ່ວຍໃຫ້ປະເທດສາມາດຊຳລະ ໜີ້ສິນຂອງຕົນໄດ້ ໃນຂະນະທີ່ພະຍາຍາມເຈລະຈາກຳນົດເວລາຈ່າຍໜີ້ຄືນ ສຳຫລັບການຊ່ວຍເຫລືອເພື່ອກູ້ເສດຖະກິດຂອງປະເທດນັ້ນ ແຕ່ບັນດາເຈົ້າໜ້າທີ່ຢູໂຣບ ໄດ້ຢືນຢັດວ່າ ກຣິສຈະຕ້ອງເຄົາລົບນັບຖືເງື່ອນໄຂໃນໜີ້ສິນຂອງຕົນ ແລະບໍ່ໄດ້ສະແດງໃຫ້ຄວາມສົນໃຈ ທີ່ຈະການຕັດຈຳນວນໜີ້ສິນຂອງກຣິສລົງ